สวัสดีค่ะ ดิฉันอายุ 30 ปี น้ำหนัก 47-50 กก. ประจำเดือนมาไม่ปกติ ถ้านับมาล่าสุดก็นเดือน ตุลาคม 2562 จนปัจจุบันนี้ ยังไม่มาเลย ค่ะ ดิฉันเห็นว่ามันปกติก็เลยไม่ได้ไปพบ และตอนนี้ก็ลางานไม่ได้เลย อย่างนี้จะมีวิธีไหนให้ประจำเดือนมาไหมค่ะ ตรวจการตั้งครรภ์แล้วก็ไม่พบค่ะ
สวัสดีค่ะ ประจำเดือนเป็นเลือดที่ควรออกมาตามรอบเดือนทุกเดือนห่างกัน 22-35 วันนับจากครั้งก่อน การที่ประจำเดือนมาไม่ปกติ ไม่ได้มาทุกเดือนดังกล่าวมานั้น มีสาเหตุที่เป็นไปได้หลายอย่างเช่นการมีถุงน้ำหลายใบในรังไข่ ฮอร์โมนจากรังไข่ไม่สมดุล พังผืดมดลูก โรคไทรอยด์ โรคความผิดปกติของต่อมใต้สมอง การมีน้ำหนักตัวมากหรือน้อยผิดปกติ เป็นต้นไม่ควรซื้อยาปรับฮอร์โมนใดๆมาใช้เอง ควรจดวันที่มีประจำเดือนไว้อย่างละเอียดเพื่อนำไปปรึกษาสูตินรีแพทย์ โดยการตรวจอาจต้องตรวจร่างกาย ร่วมกับอัลตราซาวน์หน้าท้องร่วมด้วยเพื่อให้ทราบสาเหตุที่แน่ชัด หากประจำเดือนไม่มาตั้งแต่เดือนตค.ปีที่แล้วมาถึงปัจจุบัน น่าจะมีความผิดปกติแน่นอน ควรไปพบแพทย์เพื่อตรวจเพิ่มเติมค่ะ